જોખમ તો લીધું ને સાથે નસીબનો પણ બળીયો નીકળ્યો કેવિન. નોકરી છોડ્યાંના ફક્ત બે સપ્તાહમાં તેને બેઝલાઇન વેન્ચર્સ અને એન્ડરસન હોરોત્વિઝ તરફથી પાંચ લાખ યુએસ ડોલરની મદદ મળી ગઇ. નસીબે તો સાથ આપી દીધો હતો. હવે કેવિને કામ કરવાનું હતું અને તેણે એક સફળ સ્ટાર્ટઅપ બનાવવાનું હતું. તેને ખબર હતી કે તેના એકલાંથી નહીં ચાલે માટે તેણે પોતાનો સાથીદાર શોધવાનું શરુ કર્યું. તેની શોધ તેના દોસ્ત એવા સ્ટેનફોર્ડના જ એક જુનિયર ફેલો માઇક ક્રીગરમાં પૂર્ણ થઇ. માઇકે પ્રોટોટાઇપ જોયું અને તેના પ્રેમમાં પડી ગયો. પોતે તૈયાર કરી રહ્યો હતો તે સ્ટાર્ટઅપને પડતું મૂક્યું અને માર્ચ 2010માં કેવિન સાથે જોડાઇ ગયો. બંને જણાંએ ભેગાં થઇને Burbn ને HTML 5 ચેક ઇન સર્વિસમાંથી વિકસાવીને એવી પ્રોડક્ટ બનાવી દીધી જે યુઝર્સને ઘણું કરવાની તક આપતી હતી. જેમાં લોકેશન્સ, ફ્યૂચર ચેક ઇન્સ પ્લાન્સ, અર્ન પોઇન્ટ્સ ફોર હેન્ગિગ આઉટ વિથ ફ્રેન્ડસ, પિક્ચર પોસ્ટ કરવા સાથે બીજું ઘણું આપતી હતી. હવે, Burbn લગભગ ફોરસ્કેવરની નજીક પહોંચી ગઇ હતી. ટેકનો બ્લોગમાં તેણે ઘણી હાઇપ પણ ઊભી કરી પણ હજું કશુંક ખૂટતું હતું. જોકે તેની ‘ફોટો શેરિંગ’ ક્લિક થઇ ચૂકી હતી. કેવિન સમજી ગયો હતો કે Burbn ઘણી ઓફર કરતું હતું પરંતુ લોકોને એં જોઇતું હતું જે સરળ હોય. વિચારીવિચારીને કેવિને હવે એક સ્પેસિફિક ફીચર પર ધ્યાન કેન્દ્રિત કર્યું અને તે હતું ફોટો શેરિંગ.